**ОТГОВОР ПО ПРОЦЕДУРА**

**за подбор на проекти**

**BG14MFOP001-1.020 „Подкрепа за собственици на риболовни кораби и рибари за преодоляване на икономическите последствия от избухването на COVID-19, поради временно преустановяване на риболовната дейност“,**

**Програма за морско дело и рибарство 2014 - 2020 г.,**

**одобрен от Ръководителя на Управляващия орган на ПМДР**

**с докладна записка № 93-2190 от 07.04.2021 г.**

**Въпрос 1:**

**From:** Svetozar Gradev [mailto:svetozar.gradev@abv.bg]
**To:** pmdr
**Subject:** Въпрос

Здравейте,

имам следния въпрос:

Притежавах стара лодко с която 10 г съм риболувал. Тази лодка е продадена през Декември 2020 г. Със същото разрешително е регистрирана нова лодка. За 2020 г. нямам влизания в морето за сметка на други години за които имам пуснати риболовни бележки.Аз съм ползвател на отпуснатия лиценз. Имам най-малко 120 дни през последните две календарни години, работа в морето.

Допустим ли съм като кандидат след като съм сменил лодките, но притежамам едно разрешително за двете?

Благодаря за вашето становище!

**Отговор:**

Съгласно т. 11.1 на Условията за кандидатстване и изпълнение по процедура за подбор на проекти BG14MFOP001-1.020 „Подкрепа за собственици на риболовни кораби и рибари за преодоляване на икономическите последствия от избухването на COVID-19, поради временно преустановяване на риболовната дейност“ условията за допустимост на риболовния кораб е да е регистриран като действащ и да е извършвал риболовна дейност в продължение на най-малко 120 дни през последните две календарни години. Проверката за допустимостта на риболовния съд се извършва за всеки един индивидуално.

**Въпрос 2:**

**From:** Лъчезар Станиславов [mailto:lachisto@mail.bg]
**To:** pmdr
**Subject:** Въпроси по процедура BG14MFOP001-1.020, мярка 1.9 „Подкрепа за собственици на риболовни кораби и рибари за преодоляване....."

Уважаеми госпожи/господа,

Имам няколко въпроса във връзка с процедура чрез подбор на проекти BG14MFOP001-1.020 „Подкрепа за собственици на риболовни кораби и рибари за преодоляване на икономическите последствия от избухването на COVID-19, поради временно преустановяване на риболовната дейност“, мярка 1.9 “Подкрепа за собственици на риболовни кораби и рибари за преодоляване на икономическите последствия от избухването на COVID-19, поради временно преустановяване на риболовната дейност”.

Аз съм собственик на риболовен кораб и имам пропуснати дни за риболов. Интересува ме как се изчисляват компенсациите за временно преустановяване на риболовните дейности. Само за последствия от КОВИД-19 ли се предоставя помощ? Допустими ли са други причини – например временни забрани?

**Отговор:**

Компенсацията за временно преустановяване на риболовната дейност по процедура за подбор на проекти BG14MFOP001-1.020 „Подкрепа за собственици на риболовни кораби и рибари за преодоляване на икономическите последствия от избухването на COVID-19, поради временно преустановяване на риболовната дейност“ се предоставя **единствено** за компенсация на собствениците на риболовни кораби за последствията от пандемията от COVID-19. Всеки кандидат попълва декларация (Приложение № 13), с която удостоверява и носи отговорност съгласно националното законодателство за декларираните от него факти и приложени доказателства за временното преустановяване на риболовната дейност вследствие от избухването на COVID-19.

За да се осигури спазването на принципите на пропорционалност и добро финансово управление в изпълнението на ПМДР, членовете на Оценителната комисия могат да извършват допълнителни проверки по служебен път за броя на излизанията на кораба (за който се кандидатства) през 2018 и 2019 г. и да съпоставят данните с тези, декларирани от кандидата. Броят на дните на море и броят на тези, декларирани като последствие от COVID-19 не бива да надхвърлят с повече от 10 на сто от осреднената стойност на дните на море на кораба за 2018 и 2019 година (за кораби регистрирани преди този период). За корабите, регистрирани след 01.01.2018 г. тази проверка се извършва като съотношение от датата на регистрация.

При предоставянето на компенсация по Мярка 1.9 в калкулацията ще се вземат предвид и декларираните от кандидата дни за компенсация по процедура за подбор на проекти BG14MFOP001-1.017 „Подкрепа за собственици на риболовни кораби и рибари за преодоляване на икономическите последствия от избухването на COVID-19, поради временно преустановяване на риболовната дейност“.

По този начин УО ще осигури превенция срещу свръхкомпенсацията на бенефициенти и създаването на условия за декларирането на неверни данни.